Somervakansie: Ervaar die Boland met dié 2 uitstappies | Netwerk24
Somervakansie: Ervaar die Boland met dié 2 uitstappies
As jou vakansie nie vandag begin nie, is dit seker om die draai. Hierdie twee bestemmings is net die plek om dit te gaan vier.
'n Besoek aan die Bellevue-wynlandgoed in Stellenbosch is 'n móét vir hierdie feestyd.
Behalwe vir heerlike kos, bekroonde wyne en 'n ontspanne atmosfeer, bied hulle ook daagliks spesiale aanbiedinge van 26 Desember tot 8 Januarie.
Met spesiale aanbiedinge by Bellevue kan jy geld spaar hierdie vakansie én lekker eet en drink.Foto': VERSKAF
Op 26 en 27 Desember en 1 Januarie kry jy 20% afslag op jou rekening.
Op 28 Desember, 2 en 6 Januarie koop jy 'n pizza en kry een gratis. Op 29 Desember, 3 en 7 Januarie kry jy 'n bottel sauvignon blanc gratis vir elke tafel van vier of meer volwassenes.
Op 30 Desember, 4 en 8 Januarie koop jy een burger en kry een gratis. Op 31 Desember en 5 Januarie kry jy gratis nagereg saam met elke hoofgereg (kinderspyskaart uitgesluit).
Langs Bottelaryweg wag hierdie bederf vir jou.
Skakel 021 865 2054 vir besprekings.
Le Bonheur Reptiles and Adventures in Simondium, tussen die Paarl en Franschhoek, vier hul betowerende someraande met toere van die krokodilpoele saans, hokduike snags tussen die krokodille, sonsak-pieknieks en etes op die terras.
Die sonsak-pieknieks by Le Bonheur is gepas vir 'n romantiese ervaring of saam met vriende en familie.
Kry 'n mengeldrankie en sluit aan by 'n krokodilpoeltoer terwyl die son sak. Hierdie toere van die buitepoele begin 18:30 op Vrydae en Saterdae en beloof om 'n fassinerende kykie te bied op die nagtelike gewoontes van ons top-roofdiere. Die nagtelike krokodil-hokduike bied aan avontuurlustiges die geleentheid om Afrika se grootste roofdier se jaggewoontes te ervaar.
Hierdie beperkte duike, wat vanaf middel Desember aangebied word, beloof om sowel 'n veilige as vreesaanjaende ervaring te wees wat jy nooit sal vergeet nie. Kombineer hierdie avonture met 'n romantiese sonsak-piekniek in die betowerende waterfront-tuin of bespreek 'n tafel in die opelugrestaurant wat met 'n nuwe spyskaart en wynlys spog.
Besoek www.lebonheuradventures.co.za of kontak info@lebonheuradventures.co.za, 021 863 1142 of 073 074 1004 (Whats­App).